Ego Drocho de Merloto, miles, et ego Willelmus, filius ejus, notum fieri volumus presentibus pariter et futuris quod D., uxor Hugonis, militis de Chevannis, ipso Hugone et filiis suis H. et Her. et Jo. presentibus et consencientibus, dedit in legato ecclesie Beati-Germani Autissiodorensis triginta solidos autissiodorenses, annuatim die die anniversarii sui ad refectionem fratrum predicte ecclesie reddendos in hoc super terram suam de Belcha et Chevannis, que ad eam jure hereditario pertinere dinoscitur. Ad hec predicta D. dedit ecclesie Beate-Marie de Bello-Monte redditus ad opus et usum unius lampadis imperpetuum procurande. Et nos, ad peticionem prefatorum Hugonis et ejus filiorum, nos tutores et hujus legati concessimus fore et defensores, si quid questionis super hoc forte emanaret. Quod ut ratum et firmum habeatur, sigillorum nostrorum munimine curavimus roborari. Actum, incarnati Verbi anno Domini Mº CCº VIIIº, mense aprili.